கேள்வி: மலேசிய நாடாளுமன்றம் - மலேசிய அரசியலமைப்பு பற்றி தகவல் சொல்.
பதில்: 1959-ஆம் ஆண்டு வரை மலாயாவின் சட்டமன்ற அமைப்பாக மலாயா கூட்டமைப்பின் சட்டமன்றம் தொடர்ந்து செயல்பட மலேசிய அரசியலமைப்பு அதிகாரம் வழங்கியது. பின்னர் 1959-இல், மலாயா பொதுத் தேர்தல், 1959 நடத்தப்பட்டது. மலாயாவின் முதல் நாடாளுமன்றம் மக்களால் தேர்ந்தெடுக்கப்பட்ட உறுப்பினர்களைக் கொண்டிருந்தது.Dieter Nohlen, Florian Grotz & Christof Hartmann (2001) ''Elections in Asia: A data handbook, Volume II'', p152 மலாயாவின் முதல் நாடாளுமன்றக் கூட்டம், 1959 செப்டம்பர் மாதம், மலாயா கூட்டமைப்பு மாநிலங்களின் தன்னார்வப் படையின் தலைமையக கட்டிடத்தில் (''Federated Malay States Volunteer Force'') கூடியது. அந்தக் கட்டிடம் அப்போது மேக்சுவெல் சாலையில் ஒரு குன்றின் உச்சியில் இருந்தது. தற்போது அந்தச் சாலை துன் இசுமாயில் சாலை என்று அழைக்கப்படுகிறது. மேலவை கீழே இருந்த தரை தளத்தின் மண்டபத்தில் கூடியது. மக்களவை முதல் தளத்தில் உள்ள மண்டபத்தில் கூடியது.